**MUNICIPIUL SATU MARE**

**CABINET PRIMAR**

Nr. 18268/20.03.2025

 În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare îmi exprim inițiativa în promovarea unui proiect de hotărâre având ca obiect ”reînnoirea atestatelor persoanelor fizice care au obținut certificate de calificare, în vederea dobândirii calității de administratori de condominii”

În susținerea căruia formulez prezentul

**REFERAT DE APROBARE**

Potrivit prevederilor art.10, alin. (5) și alin. (6) din Legea nr. 196/2018 privind înființarea, organizarea și funcționarea asociațiilor de proprietari și administrarea condominiilor, cu modificările și completările ulterioare, pot îndeplini funcția de administrator de condominii doar persoanele care obțin certificate de calificare profesională, care dovedesc calificarea pentru îndeplinirea ocupației de administrator de condominii. Art. 64 alin 10 al legii prevede că atestatul este valabil 4 ani de la data emiterii şi poate fi reînnoit în aceleaşi condiţii în care a fost emis.

Potrivit aceluiași act normativ, la propunerea compartimentului specializat în sprijinirea, îndrumarea şi controlul asociaţiilor de proprietari din cadrul autorităţii administraţiei publice locale, primarul, în baza unei hotărâri a Consiliului local, atestă persoanele fizice în vederea dobândirii calităţii de administrator de condominii.

Având în vedere solicitările de reinnoire a atestatelor obţinute în urmă cu 4 ani, se impune emiterea atestatelor, potrivit art.10 alin. (5) din lege, în baza unei hotărâri a Cnsiliului local și a documentelor justificative care confirmă îndeplinirea condițiilor prevăzute de lege.

 Având în vedere cele menționate, precum și prevederile Legii nr. 196/2018 privind înființarea, organizarea și funcționarea asociațiilor de proprietari și administrarea condominiilor cu modificările și completările ulterioare, propun spre analiză și aprobare Consiliului Local al Municipiului Satu Mare prezentul proiect de hotărâre.

**INIŢIATOR PROIECT,**

**Primar**

 **Kereskényi Gábor**

Caia Monica